钦定古今图书集成/明伦汇编/氏族典/第400卷 > 史缵烈
## 钦定古今图书集成/明伦汇编/氏族典/第400卷 > 史缵烈

按《江南通志》：“缵烈字武玙，金坛人。天启壬戌进士，授
山阴知县。濒海民遭飓风荡析死者十馀万，具棺衾
收瘗之，筑塘坝以捍漂没。历升黄州知府。时流寇欲
下黄，取道渡江，缵烈出私帑置火器及守具，筑墩台，
分兵据要害，日为牛酒飨士，贼不得渡。升云南曲靖
副使。其父弼尝命以仁恕为本，缵烈谨遵之，故所至
有惠政”云。